Svizra - Trais quarts dals locataris èn malcuntents - Novitads - RTR\nLegenda: Maletg simbolic: Trais quarts dals locataris n'èn betg cuntents cun las abitaziuns. Keystone\nSvizra - Trais quarts dals locataris èn malcuntents\nCusts, donns e schletta isolaziun cunter canera procuran principalmain per la malcuntentientscha dals locataris. Dentant er facturs externs sco la taglia, la canera ed ils vischins fan vegnir malcuntent.\nQuai resulta d'ina enquista represchentativa dal servetsch da cumparegliaziun comparis.ch.Per bunamain in terz da las persunas dumandadas è l'abitaziun isolada mal cunter canera, per 22% èn ils custs memia auts e 17% sa disturban vid ils donns.\nEr 17% sa disturban vi dal standard da bajegiar da l'abitaziun. Ulteriurs facturs che disturban ils locataris èn: in equipament da bogn u cuschina che na correspunda betg als giavischs, in schlet clima en l'abitaziun, schletta glisch u er la repartiziun da las stanzas. 13% han era numnà ils locaturs sco la raschun per lur malcuntentientscha, cunzunt sajan quels savens betg professiunals e malamiaivels.